CELEX: C2006/060/47
Language: sl
Date: 2006-03-11 00:00:00
Title: Zadeva C-2/06: Predlog za sprejem predhodne odločbe na podlagi sklepa Finanzgericht Hamburg z dne  21. novembra 2005  v zadevi Willy Kempter KG proti Hauptzollamt Hamburg-Jonas, — Ausfuhrerstattung

11.3.2006   
            
            
               SL
            
            
               Uradni list Evropske unije
            
            
               C 60/25
            
         Predlog za sprejem predhodne odločbe na podlagi sklepa Finanzgericht Hamburg z dne 21. novembra 2005 v zadevi Willy Kempter KG proti Hauptzollamt Hamburg-Jonas, — Ausfuhrerstattung
   (Zadeva C-2/06)
   (2006/C 60/47)
   Jezik postopka: nemščina
   Finanzgericht Hamburg je s sklepom z dne 21. novembra 2005 v zadevi Willy Kempter KG proti Hauptzollamt Hamburg-Jonas, — Ausfuhrerstattung, ki ga je sodno tajništvo prejelo dne 4. januarja 2006, Sodišču Evropskih skupnosti predložilo predlog za sprejem predhodne odločbe.
   Finanzgericht Hamburg Sodišču predlaga, naj odloči o naslednjih vprašanjih:
   
               1.
            
            
               Ali je pogoj za preizkus in popravek pravnomočne dokončne upravne odločbe, v zvezi s katero je medtem že treba upoštevati razlago zadevnega prava Skupnosti Sodišča Evropskih skupnosti, da tisti, ki ga upravna odločba zadeva, slednjo izpodbija pred nacionalnim sodiščem s sklicevanjem na pravo Skupnosti?
            
         
               2.
            
            
               Ali je predlog za preizkus in popravek pravnomočne dokončne upravne odločbe, ki je v nasprotju s pravom Skupnosti, ne glede na pogoje, ki jih je Sodišče Evropskih skupnosti navedlo v sodbi v zadevi C-453/00, zaradi višjih razlogov prava Skupnosti časovno omejen?